AIŠKINAMASIS RAŠTAS

DĖL MOLĖTŲ RAJONO SAVIVALDYBĖS TARYBOS 2019 M. GEGUŽĖS 16 D. SPRENDIMO NR. B1-98 „DĖL SAVIVALDYBĖS TARYBOS KOMITETŲ SUDARYMO“ PAKEITIMO

 **1. Parengto tarybos sprendimo projekto tikslai ir uždaviniai.**

Tikslas - pakeisti Kultūros, sporto ir jaunimo reikalų komiteto sudėtį.Vyriausioji rinkimų komisija 2020 m. sausio 14 d. priėmė sprendimą Nr. SP-1 patenkinti savivaldybės tarybos nario Mindaugo Kildišiaus, išrinkto pagal visuomeninio rinkimų komiteto “Molėtai kartu” iškeltų kandidatų sąrašą, prašymą atsistatydinti ir pripažino tarybos nario įgaliojimus nutrūkusius prieš terminą bei pripažino, kad savivaldybės taryboje atsiradus laisvai vietai, savivaldybės tarybos nare tapo sąrašo pirmoji tarybos nario mandato negavusi kandidatė Dalia Burneikeinė.

 Pagal Lietuvos Respublikos vietos savivaldos įstatymo 14 straipsnio 2 dalies nuostatas, sudarant Savivaldybės tarybos komitetus laikomasi proporcinio daugumos ir mažumos atstovavimo principo. Siūloma vietoje Kultūros, švietimo, sporto ir jaunimo reikalų komiteto buvusio nario Mindaugo Kildišiaus į šio komiteto sudėtį įrašyti Vytautą Nekrošių jo paties prašymu perkeliant jį iš Sveikatos ir socialinių reikalų komiteto ir Dalią Burneikienę įrayti į Sveikatos ir socialinių reikalų komiteto sudėtį.

 Pagal Lietuvos Respublikos vietos savivaldos įstatymo 18 straipsnio 1 dalies nuostatas tarybos priimtus teisės aktus gali sustabdyti, pakeisti ar panaikinti pati Savivaldybės taryba.

 **2. Šiuo metu esantis teisinis reglamentavimas.**

 Lietuvos Respublikos vietos savivaldos įstatymo 14 straipsnio 2 dalis, 18 straipsnio 1 dalis.

 **3. Galimos teigiamos ir neigiamos pasekmės priėmus siūlomą tarybos sprendimo projektą** . Neigiamų pasekmių nenumatoma.

 **4. Priemonės sprendimui įgyvendinti.**

 **5. Lėšų poreikis ir jų šaltiniai (prireikus skaičiavimai ir išlaidų sąmatos).** Sprendimo įgyvendinimas nesusijęs su papildomų finansinių išteklių poreikiu.

 **6. Vykdytojai, įvykdymo terminai.**